Taalaktivis sê 'oorlog' nie verby ná appèl-uitspraak | Netwerk24
2 Valke vas ná omkopery
Twee lede van die Valke wat in Gauteng in hegtenis geneem is nadat hulle glo 'n ondersoekbeampte wou omkoop, is Vrydag borgtog van R10 000 elk toegestaan.
Sneeu steek stokkie voor rugby
Hewige sneeu het veroorsaak dat 'n rugbywedstryd Saterdag in Roemenië afgestel moes word.
Jaaroorsig: Maties weer kampioenspan
Stellenbosch kon vir die eerste keer in agt jaar weer met 'n kampioenspan spog toe die Maties die eerste span geword het om die Varsitybeker-titel 'n vierde keer te verower.
Red ons luiperd, Louis en Brandon!
Dit sal Sondag in die hande van 'n groep jong Suid-Afrikaners en die major-kampioen Louis Oosthuizen wees om seker te maak een van Leopard Creek se beroemde luiperd-trofeë beland nie in die hande van 'n buitelander nie.
Familie kry Roald Dahl se oorlogsmedaljes ná 73 jaar
Meer as 73 jaar nadat die beroemde Britse kinderboekskrywer Roald Dahl as vegvlieënier gedurende die Tweede Wêreldoorlog oorlogsmedaljes verdien het, is dit uiteindelik aan sy familie besorg.
Taalaktivis sê 'oorlog' nie verby ná appèl-uitspraak
Deur Elsje Waldeck 11 Maart 2016 17:57
Cerneels Lourens Foto: Lerato Maduna
"Dis net 'n veldslag wat ek verloor het. Die oorlog is nog nie verby nie."
Dit was die woorde van Cerneels Lourens, 'n prokureur en taalaktivis, nadat 'n uitspraak van die appèlhof nie in sy guns getel het nie.
Lourens het verlede maand appèl aangeteken in verband met die publisering van wetgewing in al 11 amptelike tale nadat die gelykheidshof in Kaapstad dit in Augustus 2014 van die hand gewys het.
Uitspraak is Donderdag gelewer waarin die appèlhof bevind het dat die publisering van alle wetgewing wat deur die parlement gevoer word in al 11 amptelike tale nie onregverdige diskriminasie is nie – ingevolge die Wet op die Bevordering van Gelykheid en die Voorkoming van Onbillike Diskriminasie.
Lourens het destyds op 'n verklarende bevel aangedring dat die huidige praktyk as onbillike taaldiskriminasie verklaar word.
Hy wil hê dat alle wette in al 11 amptelike tale gepubliseer word en dat al die tale in die howe gebring word vir "makliker en vinniger kommunikasie".
"Ek is in dié stadium al so uitgeput (weens die talle hofstryde) en ek het nog nie gedink of ek dit na die konstitusionele hof gaan neem nie. Ek moet ook eers my raadgewers nader sodat ons saam kan besluit wat die volgende stap is."
Hy sê daar is twee opmerkings in die uitspraak wat as "winste" kan tel.
"Al die sowat 65 hoofwette, wat vroeër in Afrikaans gepubliseer is en nou in Engels en in ander tale gewysig is, moet reggestel word.
"En ingevolge die Wet op die Gebruik van Amptelike Tale, wat drie tale voorskryf, welke die departemente dan kies, moet die wette minstens in daardie drie gekose tale gepubliseer word."
Volgens Lourens het die appèlregters hom ook verkeerd verstaan.
"My stukke wat ek ingedien het en my betoë was in Afrikaans. Ek het wel 'n vertaalde Engelse afskrif elektronies ingedien, maar ek weet nie of dit ooit gebruik is nie, want een van my standpunte is myns insiens misverstaan."
Hy sê hy is nie te moedeloos oor die uitspraak nie.
"Ons is darem al 'n stap verder as ná die Kaapse uitspraak. Maar dis nou net weer bewys: Engels het gewen."
Oor wat volgende gaan gebeur, sal hy en sy raadgewers nog besluit.
"Die konstitusionele hof is eintlik die regte hof om hieroor te beslis, want dit is 'n taalkwessie wat die Grondwet raak."